Collegians wen wipplankstryd! – DieHoorn
Collegians wen wipplankstryd!
Collegians A het Saterdag 'n taai SWD Presidentsligawedstryd teen Prins Albert A met 37-32 gewen nadat hulle rustyd 8-15 agter was.
Die wedstryd het teen 'n vinnige pas begin toe Prins Albert binne enkele minute 'n verdoelde drie aan-geteken het.
Collegians het kort daarna met 'n onverdoelde drie teruggeslaan.
Prins Albert het hierna weer sterk aangeval en is weer met 'n drie wat nie verdoel is nie beloon.
'n Strafdoel vir elke span het die rustydtelling op 15-8 in Prins Albert se guns te staan gebring.
Ná rustyd het Collegians eerste toegeslaan met 'n verdoelde drie om die telling 15-15 gelyk te maak.
Met albei spanne wat na 'n hoër rat oorgeskakel en die druk wat toegeneem het, het Collegians binne trefafstand twee strafskoppe afge­staan wat deur Prins Albert in punte omgeska-kel is. Met nog 'n drie deur Prins Albert was die telling 26-15 en het dinge vir die besoekers goed gelyk.
Collegians wou egter nie besgee nie. Hulle het eers 'n strafdoel behaal. Met die daaropvolgende afskop het hulle uitstekend aangeval. Die span se voor- en agterspelers het die bal goed hanteer waarvoor hulle met 'n verdoelde drie beloon is om die agterstand tot 'n punt te laat krimp.
Hoewel Prins Albert hierna sterk aangeval het, kon hulle nie die verdediging van die tuisspan troef nie.
Toe dit weer Collegians se beurt was om aan te val is 'n strafdrie aan hulle toegeken danksy onhoudbare druk deur agter- en voorspelers. Met die telling 32-26 het hulle die eers­te keer in die wedstryd voorgeloop.
Prins Albert wou egter nie gaan lê nie en is beloon met eers 'n strafdoel en nie lank daarna 'n netjiese skepdoel om die telling weer gelyk te maak met 32-32 elk.
In die laaste minuut het Collegians egter dié wipplankwedstryd beklink met 'n drie wat nie verdoel is nie vir die eindtelling van 37-32.
Vir Collegians het Danovan le Roux, Willem Goliath, Gertwin Jonathan en Grootboom elk 'n drie gedruk. Daar was ook 'n strafdrie.
Prinshane Carolus het met twee doeldskoppe en twee strafskoppe geslaag.
• Collegians B het Prins Albert B met 25-12 ge­klop.
Sportsterre hou dorp se naam hoog
Deur Higgo Jacobs Sportsterre van Oudtshoorn het verlede Donderdagaand (22 Augustus) ons dorp se naam hoog gehou by die...
Weer tyd vir Bestmed-straatmyl
Deur Higgo Jacobs DIE Klein Karoo Bestmed-straatmyl, die eerste been van die Bestmed Eden-straatmylreeks met drie bene, vind vanjaar...
Munisipaliteit wen liga
Deur Higgo Jacobs DIE rolbalspan van die Oudthoorn Munisipaliteit het die Oudtshoorn Sakerolballiga, wat ses weke geduur het en Woensdagaand,...
Skole van wyd en syd dis spogrugby op by Zibi 7's!
Deur Higgo Jacobs SEWESRUGBY van 'n hoë gehalte is opgedis by vanjaar se Zibi Sewesrugbytoernooi op die Bridgton Sportgronde...
Llewellyn wen houespel
Deur Higgo Jacobs Llewellyn Rheeder het Saterdag die Oudtshoorn Gholfklub se maandelikse houespel met 'n netto-telling van 67 houe...
Eden Interdistrikte se vroueveerpylspan het by die SA Veerpylkampioenskap van Maandag tot Vrydag, 10 tot 14 Julie, in Durban...
Famsa-gholfdag lok 48 spelers
Deur Higgo Jacobs DIE span bestaande uit Dave Greeff, Wilco Lourens, Bennie van Zyl en Dwayne Venter het Saterdag...